5. BEARTAS IOMPAIR

1. 31993 R 3118: Rialachán (CEE) Uimh. 3118/93 ón gComhairle an 25 Deireadh Fómhair 1993 ag leagan síos na gcoinníollacha faoina bhféadfaidh carraeirí neamhchónaitheacha seirbhísí náisiúnta iompair tharlaithe de bhóthar a oibriú laistigh de Bhallstát (IO L 279, 12.11.1993, lch. 1), mar atá arna leasú go deireanach le:

- 32002 R 0484: Rialachán (CE) Uimh. 484/2002 ó Pharlaimint na hEorpa agus ón gComhairle an 1.3.2002 (IO L 76, 19.3.2002, lch. 1).

(a) De mhaolú ar Airteagal 1 de Rialachán (CEE) Uimh. 3118/93 agus go dtí deireadh an tríú bliain tar éis dháta an aontachais, eisiafar carraeirí arna mbunú sa Bhulgáir ó sheirbhísí náisiúnta tarlaithe de bhóthar a oibriú sna Ballstáit eile agus eisiafar carraeirí arna mbunú sna Ballstáit eile ó sheirbhísí náisiúnta tarlaithe de bhóthar a oibriú sa Bhulgáir.

(b) Roimh dheireadh an tríú bliain tar éis dháta an aontachais, tabharfaidh Ballstáit fógra don Choimisiún á rá cé acu an bhfadóidh siad an tréimhse sin ar feadh dhá bhliain ar a mhéid nó an gcuirfidh siad Airteagal 1 den Rialachán i bhfeidhm go hiomlán feasta. Cheal fógra den sórt sin, beidh feidhm ag Airteagal 1 den Rialachán. Carraeirí arna mbunú sna Ballstáit sin ina bhfuil feidhm ag Airteagal 1 den Rialachán, is iad amháin a fhéadfaidh seirbhísí tarlaithe náisiúnta de bhóthar a oibriú sna Ballstáit eile sin ina bhfuil feidhm freisin ag Airteagal 1 den Rialachán.

(c) Na Ballstáit ina bhfuil feidhm, de bhua mhír (b) thuas, ag Airteagal 1 den Rialachán, féadfaidh siad dul ar iontaoibh an nós imeachta atá leagtha amach thíos go dtí deireadh an chúigiú bliain tar éis dháta an aontachais.

Nuair a tharlaíonn suaitheadh tromchúiseach ar mhargadh náisiúnta de chuid Ballstáit dá dtagraítear san fhomhír sin roimhe seo nó ar chodanna de de bharr cabatáiste nó arna ghéarú aige, ar nós farasbairr thromchúisigh soláthair thar éileamh nó baol do chobhsaíocht airgeadais nó do mharthanas líon suntasach gnóthas tarlaithe de bhóthar, cuirfidh an Ballstát sin an Coimisiún agus na Ballstáit eile ar an eolas faoi agus déanfaidh sé na sonraí uile ábhartha a sholáthar dóibh. Ar bhonn na faisnéise sin, féadfaidh an Ballstát a iarraidh ar an gCoimisiún cur i bhfeidhm Airteagal 1 den Rialachán a fhionraí go hiomlán nó go páirteach, d'fhonn an staid a athbhunú ina gnáthriocht.

Scrúdóidh an Coimisiún an staid ar bhonn na sonraí arna soláthar ag an mBallstát i dtrácht agus cinnfidh sé laistigh de mhí ón iarraidh a fháil an gá bearta coimirce a ghlacadh. Beidh feidhm ag an nós imeachta atá leagtha síos sa dara fomhír, sa tríú fomhír agus sa cheathrú fomhír de mhír 3 agus i míreanna 4, 5 agus 6 d'Airteagal 7 den Rialachán.

I gcásanna práinneacha agus eisceachtúla, féadfaidh Ballstát dá dtagraítear sa chéad fhomhír thuas cur i bhfeidhm Airteagal 1 den Rialachán a fhionraí agus fógra réasúnaithe ex-post a thabhairt don Choimisiún ina dhiaidh sin.

(d) Fad nach gcuirfear Airteagal 1 den Rialachán i bhfeidhm de bhua mhíreanna (a) agus (b) thuas, féadfaidh Ballstáit rochtain ar a seirbhísí náisiúnta tarlaithe de bhóthar a rialú trí údaruithe cabatáiste a mhalartú go comhleanúnach ar bhonn comhaontuithe déthaobhacha. Féadfaidh caoi an léirscaoilte iomláin a bheith san áireamh.

(e) Ní fhéadfaidh rochtain níos sriantaí ar sheirbhísí náisiúnta tarlaithe de bhóthar ná mar atá ann ar dháta sínithe an Chonartha Aontachais leanúint ó éifeacht míreanna (a) go (c) a chur i bhfeidhm.

2. 31996 L 0026: Treoir 96/26/CE ón gComhairle an 29 Aibreán 1996 maidir le ligean isteach do ghairm an oibreora tharlaithe de bhóthar agus an oibreora iompair phaisinéirí de bhóthar agus le dioplómaí, teastais agus cruthúnais eile ar cháilíochtaí foirmiúla a aithint go frithpháirteach chun feidhmiú na saoirse bunaíochta in oibríochtaí iompair náisiúnta agus idirnáisiúnta a éascú do na hoibreoirí sin (IO L 124, 23.5.1996, lch. 1), mar atá arna leasú go deireanach le:

- 32004 L 0066: Treoir 2004/66/CE ón gComhairle an 26.4.2004 (IO L 168, 1.5.2004, lch. 35).

Ní bheidh feidhm sa Bhulgáir go dtí an 31 Nollaig 2010 ag Airteagal 3(3)(c) de Threoir 96/26/CE maidir le gnóthais iompair a ghabhann go heisiach d'oibríochtaí iompair intíre tarlaithe agus paisinéirí de bhóthar.

Sroichfidh an caipiteal atá ar fáil agus na cúlchistí de chuid na ngnóthas sin de réir a chéile na rátaí íosta atá leagtha síos san Airteagal sin i gcomhréir leis an amchlár seo a leanas:

- faoin 1 Eanáir 2007, ní foláir don ghnóthas caipiteal atá ar fáil agus cúlchistí EUR 5850 ar a laghad a bheith aige in aghaidh na chéad fheithicle agus EUR 3250 ar a laghad in aghaidh gach feithicle breise;

- faoin 1 Eanáir 2008, ní foláir don ghnóthas caipiteal atá ar fáil agus cúlchistí EUR 6750 ar a laghad a bheith aige in aghaidh na chéad fheithicle agus EUR 3750 ar a laghad in aghaidh gach feithicle breise;

- faoin 1 Eanáir 2009, ní foláir don ghnóthas caipiteal atá ar fáil agus cúlchistí EUR 7650 ar a laghad a bheith aige in aghaidh na chéad fheithicle agus EUR 4250 ar a laghad in aghaidh gach feithicle breise;

- faoin 1 Eanáir 2010, ní foláir don ghnóthas caipiteal atá ar fáil agus cúlchistí EUR 8550 ar a laghad a bheith aige in aghaidh na chéad fheithicle agus EUR 4750 ar a laghad in aghaidh gach feithicle breise.

3. 31996 L 0053: Treoir 96/53/CE ón gComhairle an 25 Iúil 1996 ag leagan síos toisí údaraithe uasta sa trácht náisiúnta agus idirnáisiúnta agus meáchan údaraithe uasta sa trácht idirnáisiúnta le haghaidh feithiclí bóthair áirithe ag gluaiseacht laistigh den Chomhphobal (IO L 235, 17.9.1996, lch. 59), mar atá arna leasú go deireanach le:

- 32002 L 0007: Treoir 2002/7/CE ó Pharlaimint na hEorpa agus ón gComhairle an 18.2.2002 (IO L 67, 9.3.2002, lch. 47).

De mhaolú ar Airteagal 3(1) de Threoir 96/53/CE, ní fhéadfaidh feithiclí a chomhlíonann na luachanna teorantacha d'aicmí 3.2.1, 3.4.1, 3.4.2 agus 3.5.1 atá sonraithe in Iarscríbhínn I a ghabhann leis an Treoir sin na codanna neamh-uasghrádaithe de ghréasán bóithre na Bulgáire a úsáid go dtí an 31 Nollaig 2013 ach amháin má chomhlíonann siad teorainneacha Bulgáracha ar ualach acastóirí.

Amhail ó dháta an aontachais, ní fhéadfar aon srianta a fhorchur ar fheithiclí a chomhlíonann ceanglais Threoir 96/53/CE na príomhbhealaí idirthurais a úsáid atá leagtha amach in Iarscríbhinn I a ghabhann le Cinneadh Uimh. 1692/96/CE ó Pharlaimint na hEorpa agus ón gComhairle an 23 Iúil 1996 maidir le treoirlínte Comhphobail le haghaidh an gréasán traseorpach iompair a fhorbairt [7].

Cloífidh an Bhulgáir leis an amchlár atá leagtha amach sna táblaí thíos le haghaidh a gréasán príomhbhóithre a uasghrádú. Áiritheoidh aon infheistíochtaí sa bhonneagar lena ngabhann úsáid cistí ó bhuiséad an Chomhphobail go ndéanfar na hartairí a thógáil nó a uasghrádú go dtí cumas ualachiompartha de 11,5 tona in aghaidh an acastóra.

De réir mar a chríochnófar an t‐uasghrádú, déanfar gréasán bóithre na Bulgáire, lena n-áirítear an gréasán mar atá in Iarscríbhinn I a ghabhann le Cinneadh Uimh. 1692/96/CE, a oscailt go comhleanúnach d'fheithiclí sa trácht idirnáisiúnta a chomhlíonann luachanna teorantacha na Treorach. Chun críocha luchtú agus díluchtú, nuair is féidir sin go teicniúil, ceadófar codanna neamh-uasghrádaithe den ghréasán bóithre tánaisteacha a úsáid i rith na hidirthréimhse ar fad.

Amhail ó dháta an aontachais, ní bheidh na feithiclí uile sa trácht idirnáisiúnta atá feistithe le córas aerchrochta agus a chomhlíonann luachanna teorantacha Threoir 96/53/CE faoi réir aon mhuirear sealadach breise ar ghréasán iomlán iompair bhóithre na Bulgáire.

Déanfar muirir shealadacha breise a thobhach ar dhóigh neamh-idirdhealaitheach ar úsáid na gcodanna neamh-uasghrádaithe den ghréasán ag feithiclí sa trácht idirnáisiúnta nach bhfuil feistithe le córas aerchrochta agus a chomhlíonann luachanna teorantacha na Treorach. Beidh an córas gearrtha muirear trédhearcach agus ní chuirfidh íocaíocht na muirear sin ualach míchuí riaracháin nó moill mhíchuí ar an úsáidire ná ní leanfaidh ó íocaíocht na muirear sin seiceáil chórasach ar theorainneacha ualach acastóra ag an teorainn. Áiritheofar forghníomhú teorainneacha ualach acastóra ar dhóigh neamh-idirdhealaitheach ar fud na críche agus beidh sé éifeachtúil freisin i ndáil le feithiclí arna gclárú sa Bhulgáir.

Clár uasghrádaithe bóithre (km)

Tábla 1

N | BÓTHAR | CUID | FAID/KM | AR OSCAILT DO THRÁCHT | BEART |

1 | 2 | 3 | 4 | 5 | 6 |

1 | I-5/E-85/ | GABROVO - SHIPKA | 18 | 2014 | TÓGÁIL NUA |

2 | I-5/E-85/ | KARDJALI - PODKOVA (MAKAZA) | 18 | 2008 | TÓGÁIL NUA |

| | FO-IOMLÁN | 36 | | |

3 | I-6 | SÓIFIA - PIRDOP | 56 | 2009 | ATHSHLÁNÚ |

4 | I-7 | SILISTRA - SHUMEN | 88 | 2011 | ATHSHLÁNÚ |

5 | I-7 | PRESLAV - E-773 | 48 | 2010 | ATÓGÁIL |

| | FO-IOMLÁN | 136 | | |

6 | I-9/Е-87/ | TEORAINN NA RÓMÁINE - BALCHIK | 60 | 2009 | ATHSHLÁNÚ |

7 | II-12 | VIDIN - TEORAINN NA SEIRBIA AGUS MHONTAINÉAGRO | 26 | 2008 | ATÓGÁIL |

8 | II-14 | VIDIN - KULA - TEORAINN NA SEIRBIA AGUS MHONTAINÉAGRO | 42 | 2009 | ATÓGÁIL |

9 | II-18 | CUARBHÓTHAR SHÓIFIA - STUA THUAIDH | 24 | 2014 | TÓGÁIL NUA |

10 | II-19 | SIMITLI - GOTSE DELCHEV - TEORAINN NA GRÉIGE | 91 | 2008 | ATHSHLÁNÚ |

11 | II-29 | DOBRICH - VARNA | 21 | 2010 | ATHSHLÁNÚ |

12 | II-35 | LOVECH - KARNARE | 28 | 2011 | ATÓGÁIL |

13 | II-53 | SLIVEN - YAMBOL | 25 | 2010 | ATHSHLÁNÚ |

14 | II-55 | GURKOVO - NOVA ZAGORA | 26 | 2010 | ATHSHLÁNÚ |

15 | II-55 | NOVA ZAGORA - SVILENGRAD | 81 | 2012 | ATHSHLÁNÚ |

| | FO-IOMLÁN | 107 | | |

16 | II-57 | STARA ZAGORA - RADNEVO | 42 | 2010 | ATHSHLÁNÚ |

17 | II-62 | KYUSTENDIL - DUPNITSA | 26 | 2011 | ATÓGÁIL |

18 | II-63 | PERNIK - TEORAINN NA SEIRBIA AGUS MHONTAINÉAGRO | 20 | 2010 | ATÓGÁIL |

19 | II-73 | SHUMEN - KARNOBAT | 44 | 2012 | ATÓGÁIL |

20 | II-73 | SHUMEN - KARNOBAT | 119 | 2011 | ATÓGÁIL |

| | FO-IOMLÁN | 63 | | |

21 | II-78 | RADNEVO - TOPOLOVGRAD | 40 | 2013 | ATHSHLÁNÚ |

22 | II-86 | ASENOVGRAD - SMOLYAN | 72 | 2014 | ATÓGÁIL |

23 | II-98 | BURGAS - MALKO TARNOVO | 64 | 2014 | ATÓGÁIL |

24 | III-197 | GOTSE DELCHEV - SMOLYAN | 87 | 2013 | ATÓGÁIL |

25 | III-198 | GOTSE DELCHEV- TEORAINN IAR-PHOBLACHT IÚGSLAVACH NA MACADÓINE | 95 | 2013 | ATÓGÁIL |

26 | III-534 | ELENA - NOVA ZAGORA | 52 | 2012 | ATÓGÁIL |

27 | III-534 | NOVA ZAGORA - SIMEONOVGRAD | 53 | 2014 | ATÓGÁIL |

| | FO-IOMLÁN | 105 | | |

28 | III-601 | KYUSTENDIL - TEORAINN IAR-PHOBLACHT IÚGSLAVACH NA MACADÓINE | 27 | 2011 | TÓGÁIL NUA |

29 | III-622 | KYUSTENDIL - TEORAINN IAR-PHOBLACHT IÚGSLAVACH NA MACADÓINE | 31 | 2013 | TÓGÁIL NUA |

30 | III-865 | SMOLYAN - MADAN | 15 | 2011 | ATÓGÁIL |

31 | III-867 | SMOLYAN - KARDJALI | 69 | 2014 | ATÓGÁIL |

32 | III-868 | SEACHBHÓTHAR SMOLYAN | 40 | 2012 | TÓGÁIL NUA |

33 | IV-410068 | SIMITLI - TEORAINN IAR-PHOBLACHT IÚGSLAVACH NA MACADÓINE | 28 | 2009 | TÓGÁIL NUA |

34 | | SEACHBHÓTHAR PLOVDIV | 4 | 2014 | TÓGÁIL NUA |

| A1 | MÓTARBHEALACH "TRAKIA" - STARA ZAGORA - KARNOBAT | | | |

35 | | MÍR 2 | 33 | 2010 | TÓGÁIL NUA |

36 | | MÍR 3 | 37 | 2011 | TÓGÁIL NUA |

37 | | MÍR 4 | 48 | 2014 | TÓGÁIL NUA |

| | FO-IOMLÁN | 118 | | |

| | IOMLÁN | 1598 | | |

Tábla 2

| 2008 | 2009 | 2010 | 2011 | 2012 | 2013 | 2014 | |

BEART | | | | | | | | |

ATHSHLÁNÚ | 91 | 116 | 114 | 88 | 81 | 40 | 0 | |

ATÓGÁIL | 26 | 42 | 68 | 88 | 96 | 182 | 258 | |

TÓGÁIL NUA | 18 | 28 | 33 | 64 | 40 | 31 | 94 | |

| 135 | 186 | 215 | 240 | 217 | 253 | 352 | 1598 km |

[7] IO L 228, 9.9.1996, lch. 1. Cinneadh mar atá arna leasú go deireanach le Cinneadh Uimh. 884/2004/CE (IO L 167, 30.4.2004, lch. 1).

--------------------------------------------------